Изх. № 5694/19.04.2019 г.

**ПРОТОКОЛ**

**№ 1**

**За резултатите от работата на комисия, назначена със Заповед № 433/17.04.2019г. на Изпълнителния директор на Изпълнителна агенция „Военни клубове и военно-почивно дело“ със задача да отвори и разгледа постъпилите оферти за участие в процедура на договаряне без предварително обявление за възлагане на обществена поръчка с предмет: “Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” за обекти Хотел „Военен клуб – Гоце Делчев“ и Хотел „Военен клуб – Благоевград“, открита с Решение № 4889/04.04.2019г. на Възложителя.**

 **І.** На 17.04.2019 г. от 14:00 часа, в гр. София, в сградата на Изпълнителна агенция „Военни клубове и военно-почивно дело” (ИА “ВКВПД”), находяща се на бул. „Цар Освободител” № 7, комисия назначена със Заповед № 433/17.04.2019 г., на изпълнителния директор на ИА “ВКВПД”, в състав:

 **Председател**: Диана Ташева – главен експерт в отдел „Обществени поръчки”, дирекция „Управление на държавната собственост и жилищен фонд“;

 **Членове**: 1. Даниела Попова – главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове“;

 2. Йордан Данчев – главен експерт в отдел „Бюджет“ в дирекция „Финанси“,

 се събра със задача да разгледа подадените офертите в процедура на договаряне без предварително обявление за възлагане на обществена поръчка с предмет: “Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” за обекти Хотел „Военен клуб – Гоце Делчев“ и Хотел „Военен клуб – Благоевград“.

 След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертите присъства представител на един от участниците, както следва:

1. г-н Николай Неделчев Калайков – упълномощен представител на дружество „Сънденс Клийн“ ЕООД.

Съгласно поканата за обществената поръчка, крайният срок за получаване на оферти е 17:30 часа на 16.04.2019 година.

 До крайния срок в деловодството на ИА „Военни клубове и военно-почивно дело“ са подадени 2 (два) броя оферти:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | вх. № 4671/12.04.2019 г. в 14:24 ч. | „Сънденс Клийн“ ЕООД |
| 2. | вх. № 4723/15.04.2019 г. в 11:41 ч. | „Делфин - Прим“ ЕООД |

Офертите са представени в запечатани непрозрачни опаковки. Няма оферти, постъпили след крайния срок.

На основание чл. 54, ал. 3 от ППЗОП, комисията пристъпи към отваряне на запечатаните оферти по реда на тяхното постъпване, както следва:

1. Председателят на комисията отвори офертата на „Сънденс Клийн” ЕООД с вх. № 4671/12.04.2019 г. и оповести нейното съдържание. Беше констатирано и наличието на отделен запечатан плик с надпис “Предлагани ценови параметри”.

Председателят и членовете на комисията подписаха техническото предложение и плика на ценовото предложение на участника.

2. Председателят на комисията отвори офертата на „Делфин - Прим” ЕООД с вх. № 4723/15.04.2019 г. и оповести нейното съдържание. Беше констатирано и наличието на отделен запечатан плик с надпис “Предлагани ценови параметри”.

Председателят и членовете на комисията подписаха техническото предложение и плика на ценовото предложение на участника. На представителя на „Сънденс Клийн“ ЕООД беше предложено да подпише техническото предложение и плика на ценовото предложение за изпълнение на поръчката на „Делфин - Прим” ЕООД, но същият отказа.

 След отваряне на подадените оферти за участие приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 19.04.2019 г.

**ІІ.** На свое закрито заседание проведено на 19.04.2019 г. в 10:00 часа, определената със Заповед № 433/17.04.2018 г. комисия продължи своята работа по разглеждане на представените оферти.

**ІІІ.** На основание чл. 54, ал. 7 от ППЗОП комисията пристъпи към разглеждане на документите по чл. 39, ал. 2, свързани с личното състояние и критериите за подбор на участниците по реда на постъпване на техните оферти.

1. **По офертата на „Сънденс Клийн” ЕООД с вх. № 4671/12.04.2019 г.**

 Комисията, разгледа представената оферта от дружеството „Сънденс Клийн“ ЕООД с ЕИК 202133841 и установи, че приложените документи за подбор отговарят на изискванията на възложителя, посочени в документацията на обществената поръчка.

 Комисията лично разгледа представеният електронен носител (CD) от „Сънденс Клийн“ ЕООД Единен европейски документ за обществени поръчки (еЕЕДОП) и констатира следната непълнота или несъотвествие, както следва:

 1. В част IV: „Критерии за подбор“, раздел В: „Технически и професионални способности“, участникът не е декларирал, че разполага с техническо оборудване на негово разположение за изпълнение на договора.

 Същото условие е подробно разписано и в част IV „Изисквания към участниците. Критерии за подбор“, т. 3.3 „Изисквания за технически и професионални способности“, подточка 3.3.2. от поканата, „*участниците следва да разполагат с техническо оборудване, необходимо за изпълнение на поръчката*“. Като минимално изискване е посочено участниците да разполагат с минимум 1 (едно) транспортно средство, необходимо за изпълнение на поръчката.

 При подаване на офертата, участниците декларират съответствието с този критерии за подбор, като попълнят съответното поле в раздел В: Технически и професионални способности в част IV: Критерии за подбор от еЕЕДОП.

 **В тази връзка, комисията реши да уведоми участника, че в срок до 5 (пет) работни дни от получаването на настоящия протокол, може да представи на комисията нов електронно подписан еЕЕДОП и/или други документи, които съдържат променена и/или допълнена информация.**

**Допълнително представената документация може да обхваща и факти, които са настъпили след крайния срок за получаване на офертите за участие.**

1. **По офертата на „Делфин - Прим” ЕООД с вх. № 4723/15.04.2019 г.**

 Комисията, разгледа представената оферта от дружеството „Делфин - Прим“ ЕООД с ЕИК 130309270 и установи, че приложените документи за подбор отговарят на изискванията на възложителя, посочени в документацията на обществената поръчка.

 Комисията лично разгледа представеният електронен носител (CD) от „Делфин - Прим“ ЕООД Единен европейски документ за обществени поръчки (еЕЕДОП) и констатира следната непълнота или несъотвествие, както следва:

 1. В част II, раздел А: Информация за икономическия оператор, буква „д“ от еЕЕДОП *„Икономическият оператор може ли да представи удостоверение за платени социалноосигурителни вноски и данъци или информация, която ще позволи на възлагащия орган или възложителя да получи удостоверението чрез пряк безплатен достъп до национална база данни в съответната държава членка?“*, участникът е декралирал **„НЕ“.**

 Междувременно в част III „Основания за изключване“, Раздел Б: „Основания, свързани с плащането на данъци или социалноосигурителни вноски“ на въпросите *„Икономическият оператор извършил ли е нарушение, свързано със задълженията му за плащане на данъци, както в страната, в която е установен, така и в държавата членка на възлагащия орган или възложителя, ако е различна от държавата на установяване?“,* като и *„Икономическият оператор извършил ли е нарушение, свързано със задълженията му за плащане на социалноосигурителни вноски, както в страната, в която е установен, така и в държавата членка на възлагащия орган или възложителя, ако е различна от държавата на установяване?“*, участникът е декларирал **„НЕ“.**

 Налице е несъответствие между информацията посочена от участника в част II „Информация за икономическия оператор“, раздел A, буква „д“ и част III „Основания за изключване“, раздел Б „Основания, свързани с плащането на данъци или социалноосигурителни вноски“. Посоченото противоречие следва да бъде отстранено в част II „Информация за икономическия оператор“, раздел A, буква „д“ чрез избиране на отговор „ДА“, ако обстоятелството отговаря на фактическата обстановка за участника.

 2. В част IV: „Критерии за подбор“, раздел В: „Технически и професионални способности“, участникът не е декларирал изпълнение на услуги от конкретния вид през референтния период от 3 (три) години.

 Същото условие е подробно разписано и в част IV „Изисквания към участниците. Критерии за подбор“, т. 3.3. „Изисквания за технически и професионални способнисти“, подточка 3.3.1 от поканата, „*участниците следва да са изпълнили дейности с предмет и обем, идентични или сходни с тези на поръчката, през последните 3 (три) години, считано от датата на подаване на офертата“.* Като минимално изискване към участниците е посочено да са изпълнили минимум 1 (една) услуга, идентична или сходна с тази на поръчката.

 ***Определение на идентични или сходни с предмета на поръчката се считат услуги по събиране, пране, дезинфекция, гладене, опаковане и транспорт на спално бельо, хавлии, хавлиени кърпи, одеяла, покривки, килими и други“.***

При подаване на офертата, участниците декларират съотвествието с този критерии за подбор, като попълнат съответното поле в раздел В: Технически и професионални способности в част IV: Критерии за подбор от еЕЕДОП.

**IV.** За отстраняване на установената липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, съгласно чл. 54, ал. 9 от ППЗОП, в срок до 5 (пет) работни дни от получаването на настоящия протокол, участниците, по отношение на които е констатирано несъответствие или липса на информация, могат да представят на комисията нов електронно подписан eЕЕДОП и/или други документи, които съдържат променена и/или допълнена информация.

Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

Допълнителна информация и документи могат да се представят на адрес: гр. София, бул. “Цар Освободител” № 7, на вниманието на комисия, назначена със Заповед № 433/17.04.2019 г. на изпълнителния директор на ИА „Военни клубове и военно - почивно дело”.

Настоящият протокол се състави на основание чл. 54, ал. 7 от ППЗОП.

**КОМИСИЯ:**

 **ПРЕДСЕДАТЕЛ:**

 /П/ /Диана Ташева /

 **ЧЛЕНОВЕ:**

1. /П/ /Даниела Попова/

1. /П/ /Йордан Данчев/